กรณีศึกษา กลยุทธ์โปรโมตเกมด้วย MV ของ Garena Free Fire
รู้ไหมว่า “Garena Free Fire” เกมแนวเอาตัวรอด (Battle Royale) ยอดนิยมบนสมาร์ตโฟน  มีจำนวนผู้เล่นพีคสุดราว 150 ล้านคนต่อวัน ในช่วงที่ผ่านมา และมีผู้เล่นเฉลี่ยต่อเดือนมากกว่า 80 ล้านคน
2 ธ.ค. 2564

กรณีศึกษา กลยุทธ์โปรโมตเกมด้วย MV ของ Garena Free Fire
Garena Free Fire x ลงทุนแมน
รู้ไหมว่า “Garena Free Fire” เกมแนวเอาตัวรอด (Battle Royale) ยอดนิยมบนสมาร์ตโฟน 
มีจำนวนผู้เล่นพีคสุดราว 150 ล้านคนต่อวัน ในช่วงที่ผ่านมา
และมีผู้เล่นเฉลี่ยต่อเดือนมากกว่า 80 ล้านคน
สำหรับในประเทศไทย ก็ไม่น้อยหน้าชาติอื่น ๆ เพราะ Garena Free Fire ก็ได้รับความนิยม และมีหลายคนเล่นกันเป็นอาชีพแบบจริงจัง
เห็นได้จากการที่ทีมอีสปอร์ตตัวแทนประเทศไทย Phoenix Force ไปคว้าชัยจากรายการ Free Fire World Series 2021 Singapore เมื่อปลายเดือนพฤษภาคมที่ผ่านมา พร้อมหอบเงินรางวัลราว 15,600,000 บาท กลับบ้านได้สำเร็จ
และยังมีอีกมุมที่น่าสนใจ 
เพราะในมุมการทำการตลาดของ Garena Free Fire ก็เรียกว่าเล่นใหญ่ไม่แพ้กัน
เช่น มีการพลิกโฉมสถานีรถไฟฟ้า MRT หลาย ๆ แห่งเป็นสมรภูมิ Garena Free Fire หรือการทุ่มทุนดึงตัวดารานักแสดงชื่อดังรุ่นใหม่หลายคนมาร่วมแคมเปญต่าง ๆ เพื่อโปรโมตเกม
ล่าสุด Garena Free Fire มาพร้อมกับแคมเปญสุดยิ่งใหญ่อีกครั้ง
ด้วยการดึงตัวศิลปินดารา Gen ใหม่ มาทำ MV เพลง 4 ภาค เพื่อโปรโมต Garena Free Fire ให้เข้าถึงกลุ่มคนทั่วทุกภูมิภาคของประเทศไทย
แคมเปญเล่นใหญ่ครั้งนี้ของ Garena Free Fire น่าสนใจอย่างไร ?
ลงทุนแมนจะเล่าให้ฟัง
ภาพรวมความไม่ธรรมดาของแคมเปญนี้ คือการนำเอา “Music Marketing” หรือการใช้เพลง มาเป็นเครื่องปรุงรสทางการตลาด ให้คนเข้าถึงตัวแบรนด์ได้เป็นวงกว้างมากขึ้น
โดยกิมมิกที่ทาง Garena Free Fire เลือกหยิบมาเล่น ก็ยิ่งน่าสนใจเข้าไปใหญ่ 
เพราะโปรเจกต์นี้มีชื่อว่า “Free Fire 4FEST” ที่สอดคล้องกับการฉลองครบรอบ 4 ปี Garena Free Fire ในไทย
4FEST ที่ว่านี้ก็หมายถึง 4 ภาคของไทย ทั้งเหนือ ใต้ อีสาน กลาง ซึ่งแต่ละภาคต่างก็มีวัฒนธรรมดนตรีที่เป็นเอกลักษณ์ แตกต่างกันออกไป
และทาง Garena Free Fire ก็ยังปล่อยหมัดเด็ด ด้วยการดึงตัวนักร้องนักแสดง Gen ใหม่ อย่างเช่น หยิ่น, วอร์, บุ๋น, เปรม, โอห์ม, ฟลุ้ค และศิลปินมากความสามารถประจำแต่ละภูมิภาค ได้แก่ กระแต อาร์สยาม,ปู่จ๋าน ลองไมค์ มาร่วมสร้างสีสันใน MV เพลงของแต่ละภาคอีกด้วย
ภาคใต้
ภาคอีสาน
ภาคเหนือ
ภาคกลาง
และยังไม่หมดเพียงแค่นี้ เพราะนอกจากเพลง 4 ภาคนี้แล้ว ยังมี “ภาคพิเศษ” ชื่อเพลงว่า “ตกลงเธอเลือกใคร” จากศิลปิน กลัฟ คณาวุฒิ, ลุค อิชิคาว่า และแจ็ค แฟนฉัน 
ซึ่งเพลงนี้เป็นเพลงเศร้า แต่ตัว MV กับเนื้อหาที่เล่าออกมา กลับทำให้รู้สึกตลกและแอบยิ้มไปกับ 3 หนุ่ม ที่มาในลุคหล่อเท่ สไตล์บอยแบนด์
และนี่ก็คือ 5 เพลง จากแคมเปญ 4FEST ของ Garena Free Fire 
ซึ่งสังเกตดี ๆ จะเห็นการแอบ Tie-in ตัวเกมเข้าไปอยู่ในแต่ละ MV ได้อย่างแนบเนียน
ซึ่งวิธีนี้ ถือเป็นพลังของ Music Marketing ที่ไม่ได้พยายามยัดเยียดตัวเกม หรือตัวสินค้าที่ต้องการจะทำการตลาดให้กับกลุ่มเป้าหมายตั้งแต่วินาทีแรก 
แต่ใช้วิธีดึงดูดความสนใจโดยอาศัยตัวเพลงเป็นสื่อหลัก บวกด้วยชื่อเสียงของนักร้องนักแสดงเข้ามาเป็นตัวช่วยเสริมอีกแรง
ซึ่งที่ผ่านมา เราก็ได้เห็น Garena Free Fire ทำแคมเปญใหญ่ ๆ โดยอาศัยพลังของนักแสดงชื่อดัง และนักแสดงหน้าใหม่กันมาแล้ว
ตัวอย่างเช่น แคมเปญภาพยนตร์สั้น “UNDEFEATED” 
ที่มีการดึงตัวนักแสดงมากความสามารถ ญาญ่า-อุรัสยา, มิว-ศุภศิษฏ์ จงชีวีวัฒน์ และนักแสดงหนุ่มลูกครึ่งญี่ปุ่น-อเมริกัน ลุค-อิชิคาว่า มาจัดทัพความมันส์ตลอดความยาว 15 นาที
หรือแคมเปญก่อนหน้านี้อย่าง Free Fire HotShot 2 และ Free Fire HotShot Party ก็มีการดึงตัวนักแสดง Gen ใหม่ขวัญใจวัยรุ่น รวมถึงนักแสดงจากซีรีส์วาย ซึ่งมีกลุ่มแฟนคลับติดตามอย่างเหนียวแน่น มาร่วมเล่นเกมและทำกิจกรรมสนุก ๆ ด้วยกัน
ทั้งหมดนี้ ก็คือความน่าสนใจ ในการทำแคมเปญการตลาดของ Garena Free Fire
ซึ่งทำให้เห็นว่า แต่ละโปรเจกต์ แต่ละแคมเปญของ Garena Free Fire นั้น ทำการบ้านมาอย่างดี และมีการวางกิมมิกได้อย่างน่าสนใจทุกครั้ง
อย่างในโปรเจกต์ “Free Fire 4FEST” นี้ ที่เอาเอกลักษณ์ของแต่ละภาค มาถ่ายทอดผ่าน MV เพลง
ซึ่งนอกจากจะโดนใจแฟน ๆ เกม Garena Free Fire แล้ว
ยังถือเป็นกลยุทธ์การตลาด ที่ทำให้ Garena Free Fire เข้าถึงคนในวงกว้างขึ้น ได้อีกด้วย..
Reference
-